Quảng Ninh
Quảng Ninh on maakunta Vietnamin koillisosassa Đông Bắcin alueella Kiinan rajalla. Maakunnassa on 1 144 381 asukasta (vuonna 2009) ja sen pinta-ala on 6 099 neliökilometriä. Maakunnan väestötiheys on siten 187,6 asukasta neliökilometrillä. Quảng Ninhin pääkaupunki on Hạ Long, joka sijaitsee Etelä-Kiinan mereen kuuluvan Hạ Longin lahden rannikolla. Luonnonkaunis lahti on valittu Unescon maailmanperintöluetteloon vuonna 1994.
Xining
Xining (yksinkertaistetut merkit: 西宁, perinteiset merkit: 西寧, pinyin: Xīníng) on Qinghain maakunnan pääkaupunki Kiinassa. Kaupungin väkiluku on 2,209 miljoonaa (2010) ja pinta-ala 7 424 neliökilometriä.